b'\n_START_ARTICLE_\nAnastazija Romanova\n_START_SECTION_\n\xc5\xbdivljenjepis\n_START_PARAGRAPH_\nAnastazija se je rodila v Petrodvorcu v Sankt Peterburgu. H\xc4\x8derka Nikolaja II. in carice Aleksandre je umrla v Jekaterinburgu v Sibiriji, potem ko je Lenin naro\xc4\x8dil umor carjeve dru\xc5\xbeine. O njej je dolgo \xc4\x8dasa kro\xc5\xbeil mit, da je \xc5\xa1e \xc5\xbeiva, a so leta 2007 odkrili njeno truplo ter truplo njenega brata Alekseja nedale\xc4\x8d od lokacije, kjer so izkopali preostali del dru\xc5\xbeine. Njena dvojnica, Poljakinja Anna Anderson, ki se je izdajala za Anastazijo, je umrla leta 1981 v New Yorku. Ugotovili so, da je bila v resnici Franziska Schanzkowska, poljska delavka v tovarni, ter da je \xc5\xbee prej trpela za du\xc5\xa1evnimi boleznimi. Prav tako so \xc5\xbee pred odkritjem trupla prave Anastazije na podlagi primerjanja DNK vzorcev ugotovili, da je prevarantka.'